L'article 1.3-2 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, estableix que la creació, la modificació i la derogació dels preus públics, llevat dels referits a l'ensenyament universitari, que s'ha de fer per decret, s'han d'efectuar mitjançant una ordre del conseller o consellera competent per raó de la matèria.
Mitjançant el Decret 25/2014, de 25 de febrer, es va establir l'ordenació general dels ensenyaments esportius de règim especial.
El Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial i s'aproven les directrius generals dels títols i dels corresponents ensenyaments mínims, ha modificat l'estructura dels ensenyaments esportius de grau mitjà, en el sentit que els organitza en dos nivells —el cicle inicial i el cicle final— i cada nivell l'estructura en dos blocs —el comú i l'específic—.
D'altra banda, mitjançant l'Ordre ENS/220/2013, de 10 de setembre (DOGC, núm. 6464, de 20.9.2013), es varen crear els preus públics per al servei d'assessorament i de reconeixement acadèmic en els ensenyaments professionals d'arts plàstiques i disseny i en els ensenyaments esportius de règim especial duts a terme en els centres dependents del Departament d'Ensenyament.
La Sentència núm. 867/2016, de 29 de novembre de 2016 del Tribunal Superior de Justícia de Catalunya, va anul·lar parcialment l'Ordre ENS/220/2013, de 10 de setembre, únicament en allò que es refereix als ensenyaments esportius de règim especial sense que resultin afectats els preus públics dels ensenyaments professionals d'arts plàstiques i disseny.
Així mateix, cal modificar l'import del preu del mòdul del bloc específic del cicle final de tècnic esportiu en judo i defensa personal creat mitjançant l'Ordre ENS/201/2016, de 22 de juliol, (DOGC núm. 7173, de 29.7.2016), per la qual es creen diversos preus públics dels ensenyaments esportius de règim especial que condueixen a les titulacions oficials de tècnic esportiu, i es modifica l'import d'altres, atesa la rebaixa de costos en la seva impartició.
Per això, d'acord amb el que estableix el capítol III del títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General de Centres Públics, i d'acord amb els informes favorables de la Intervenció Delegada i de l'Assessoria Jurídica del Departament de la Vicepresidència i d'Economia i Hisenda,
a) Cada 10 hores de durada, o fracció, dels mòduls del bloc específic del grau superior d'Atletisme.
b) Cada 10 hores de durada, o fracció, dels mòduls del bloc específic del grau superior de Bàsquet.
c) Cada 10 hores de durada, o fracció, dels mòduls del bloc específic del cicle inicial de piragüisme.
d) Cada 10 hores de durada, o fracció, dels mòduls del bloc específic del cicle final de Piragüisme en aigües tranquil·les.
e) Cada 10 hores de durada, o fracció, dels mòduls del bloc específic del cicle final de Piragüisme en aigües braves.
f) Cada 10 hores de durada, o fracció, dels mòduls del bloc específic del cicle final de Piragüisme recreatiu guia en aigües braves.
g) Cada 10 hores de durada, o fracció, dels mòduls del bloc específic del grau superior de Vela amb aparell fix.
h) Cada 10 hores de durada, o fracció, dels mòduls del bloc específic del grau superior de Vela amb aparell lliure.
Es fixen, a partir del curs 2018-2019, els següents imports per als preus públics creats a l'article 1:
a) Cada 10 hores de durada, o fracció, dels mòduls del bloc específic del grau superior d'Atletisme: 20,00 euros.
b) Cada 10 hores de durada, o fracció, dels mòduls del bloc específic del grau superior de Bàsquet: 20,00 euros.
c) Cada 10 hores de durada, o fracció, dels mòduls del bloc específic del cicle inicial de Piragüisme: 46,00 euros.
d) Cada 10 hores de durada, o fracció, dels mòduls del bloc específic del cicle final de Piragüisme en aigües tranquil·les: 36,00 euros.
e) Cada 10 hores de durada, o fracció, dels mòduls del bloc específic del cicle final de Piragüisme en aigües braves: 36,00 euros.
f) Cada 10 hores de durada, o fracció, dels mòduls del bloc específic del cicle final de Piragüisme recreatiu guia en aigües braves: 36,00 euros.
g) Cada 10 hores de durada, o fracció, dels mòduls del bloc específic del grau superior de Vela amb aparell fix: 38,00 euros.
h) Cada 10 hores de durada, o fracció, dels mòduls del bloc específic del grau superior de Vela amb aparell lliure: 38,00 euros.
Es modifiquen l'article 2, apartat f) de l'Ordre ENS/201/2016, de 22 de juliol, per la qual es creen diversos preus públics dels ensenyaments esportius de règim especial que condueixen a les titulacions oficials de tècnic esportiu, i es modifica l'import d'altres, el qual queda redactat així:
"f) Cada 10 hores de durada, o fracció, dels mòduls del bloc específic del cicle final de tècnic esportiu en Judo i defensa personal: 27,00 euros."
Es suprimeix el preu públic establert a l'Ordre ENS/220/2013, de 10 de setembre, per la prestació del servei d'assessorament en els ensenyaments esportius de règim especial, duts a terme en els centres educatius dependents del Departament d'Ensenyament.
Es suprimeix el preu públic establert a l'Ordre ENS/220/2013, de 10 de setembre, per a la inscripció en el procediment de reconeixement acadèmic dels aprenentatges adquirits en activitats d'ensenyament no reglat, en l'experiència laboral, o en activitats socials, en els ensenyaments esportius de règim especial, impartits en els centres dependents del Departament d'Ensenyament.
Es deroga parcialment l'Ordre ENS/220/2013, de 10 de setembre, de creació dels preus públics del servei d'assessorament i del reconeixement acadèmic en els ensenyaments professionals d'arts plàstiques i disseny i en els ensenyaments esportius de règim especial duts a terme en els centres dependents del Departament d'Ensenyament, únicament en allò que es refereix als ensenyaments esportius de règim especial sense que resultin afectats els preus públics dels ensenyaments professionals d'arts plàstiques i disseny.
Barcelona, 29 d'octubre de 2018